armvectores/hy_wikipedia_2023 huggingface dataset:
Կոստանդին Այվազյան

Կոստանդին Գրիգորի Այվազյան (ապրիլի 19, 1896(1896-04-19), Վանք, Զանգեզուրի գավառ, Ելիզավետպոլի նահանգ, Ռուսական կայսրություն - 1937), կուսակցական և պետական գործիչ։


== Կենսագրություն ==
Ծնվել է ապրիլի 19-ին, Զանգեզուրի գավառի Վանք գյուղում (այժմ՝ Սյունիկի մարզ)։ Սովորել է Բաքվում, Բաքվի կոմունայի ժամանակ ծառայել է կարմիր բանակում։ 1920 թվականի մայիսի 7-ին մասնակցել է «Վարդան զորավար» զրահագնացքում կայացած խորհրդակցությանը, ընտրվել Դիլիջանի գավառի հեղկոմի անդամ։
1921—1923 թվականներին ղեկավար աշխատանք է տարել էջմիածնի, Նոր Բայազետի գավառային կուսկոմիտեներում։ 1926 թվականից եղել է Հայաստանի ջրային տնտեսության պետ։ Ընտրվել է Հայաստանի Կենտգործկոմի, Անդրկենտգործկոմի անդամ։ ԽՄԿԿ անդամ 1918 թվականից։


== Ծանոթագրություններ ==
Սկրուջի

Էդուարդ Վիգրանովսկի (ռուս.՝ Эдуард Выграновский), հայտնի է Սկրուջի (Скруджи) բեմական կեղծանունով։ 2015 թվականին, հաղթելով «Молодая Кровь» մրցույթում՝ ստորագրում է պայմանագիր Black Star inc. լեյբլի հետ։


== Կենսագրություն ==
Ծնվել է 1992 թվականի նոյեմբերի 5-ին Վելիկիե Մոստի քաղաքում։ Էդուարդի ծնվելուց անմիջապես հետո նրա ընտանիքը տեղափոխվում է Նիկալայեվսկ շրջանի Պերվամայսկ քաղաք։ Դպրոցում սովորել է սպորտային հոսքում։ Դպրոցը ավարտելուց հետո, մեկնում է Օդեսա՝ բարձրագույն կրթություն ստանալու, սակայն նա թողնում է ուսումը և վերադառնում է Պերվամայսկ, որտեղ որոշում է դառնալ դիզայներ։
Սկրուջիի մանկությունը, ինչպես ինքն է ասում, անցել է առանց վառ գույների, հեռանկարների, զվարճանքների և ուրախությունների։ Նա թողեց իր կրթությունը ԲՈՒՀ-ում և սկսում գումար վաստակել՝ աշխատելով վաճառող, ապրանքագետ, աշխատում է շինարարությունում, սղոցարանում։
Մինչ դպրոցական տարիքը սիրել է խաղալ բասկետբոլ։ 9-րդ դասարանից սկսած խաղացել է դպրոցի, համալսարանի և քաղաքի հավաքականում։ Պարապմունքներից մեկը ճակատագրական է դառնում՝ նա ծանոթանում է երաժիշտի հետ, ով կարողանում է դառնալ նրա երգի «ուսուցիչը»։
Երաժշտությամբ սկսել է հետաքրքրվել դեռ երիտասարդ տարիքից՝ այդպիսով նրա վաստակած գումարի մեծ մասը վատնվում էր երգերի և տեսահոլովակների ստեղծման վրա։
2015 թվականին որոշում է ընդունում մասնակցել «Молодая Кровь»-ին ռեալիթի-շոու, որից հետո երիտասարդ կատարողներին տրվում է հնարավորություն լինել Black Star inc. լեյբլի անդամ։ Նույն թվականի նոյեմբերին ստորագրում է պայմանագիրը։ Փետրվարին թողարկվում է Տիմատիի, Մոտի, Սաշա Չեստի և Սկրուջիի միասնական «В щепки» սինգլը։
Ապրիլին թողարկվում է նրա առաջին սինգլը և տեսահոլովակը, որը կոչվում է «Ровной дороги»՝ այն 4 միլիոնից ավելի դիտում է հավաքում YouTube-ում։ Հունիսի վերջում թողարկվում է նրա առաջին մինի ալբոմը և նրա 2 տեսահոլովակները ՝ «Оттуда, где я» և «С низов вверх»:


== Սինգլեր ==
«Оттуда, где я»
«К войне готов»
«Ровной дороги»
«У меня не все дома»
«С низов вверх»
«Возьми свое»
<< Анданте >>
Индиго
Взрыв в темноте
Рукалицо
Секрет
«Оттуда, где я»
«Иду к Олимпу»


== Երաժշտական տեսահոլովակներ ==
«Ровной дороги»
«Оттуда, где я»
«С низов вверх»
Анданте
Индиго
Взрыв в темноте
Рукалицо
Секрет


== Ծանոթագրություններ ==


== Արտաքին հղումներ ==
Սկրուջի Ֆեյսբուքում
Տեսանյութը ՅուԹյուբում
Յուրիկ Սաֆարյան

Յուրիկ Սերյոժայի Սաֆարյան (հոկտեմբերի 14, 1953(1953-10-14), Տեղ, Գորիս, Հայկական ԽՍՀ, ԽՍՀՄ), ֆիզիկամաթեմատիկական գիտությունների դոկտոր (2003), պրոֆեսոր (2008)։ Գորիսի պետական համալսարանի ռեկտոր։


== Կրթություն ==
1960-1965 թթ. - սովորել է Տեղ գյուղի միջնակարգ դպրոցում։
1970 թ. ոսկե մեդալով ավարտել է Գորիս քաղաքի թիվ 2 միջնակարգ դպրոցը։
1970-1975 թթ. - սովորել և գերազանցության դիպլոմով ավարտել է Երևանի պետական համալսարանի մեխանիկամաթեմատիկական ֆակուլտետը։
1980-1984 թթ. - սովորել և ավարտել է ՀԽՍՀ ԳԱ մեխանիկայի ինստիտուտի ասպիրանտուրան։ Ֆիզիկամաթեմատիկական գիտությունների թեկնածու (1984)։ Դոցենտ (1988)։
Ֆիզիկամաթեմատիկական գիտությունների դոկտոր (2003)։ Պրոֆեսոր (2008)։ 80-ից ավելի գիտական և մեթոդական հոդվածների, երեք ուսումնական ձեռնարկի և երեք գյուտերի (նորարարությունների) հեղինակ և համահեղինակ։


== Աշխատանքային գործունեություն ==
1975-1980 թթ. - Երևանի Խաչատուր Աբովյանի անվան հայկական պետական մանկավարժական ինստիտուտի Գորիսի մասնաճյուղի մաթեմատիկայի ամբիոնի ասիստենտ։
1989-2003 թթ. - Հայաստանի պետական ճարտարագիտական համալսարանի Գորիսի մասնաճյուղի տնօրեն։
2006 թ. հուլիսին ընտրվել է Գորիսի պետական համալսարանի ռեկտոր՝ հինգ տարի ժամկետով։
2011 թ. դեկտեմբերի 22-ին վերընտրվել է Գորիսի պետական համալսարանի ռեկտորի պաշտոնում։


== Պարգևներ և կոչումներ ==
Գորիսի պատվավոր քաղաքացի (2007)։
ՀՀ ԿԳ նախարարության ոսկե հուշամեդալ (2003)։
ՀՀ ԿԳ նախարարության ոսկե հուշամեդալ (2007)։
Սյունիքի մարզպետարանի «Ակսել Բակունց» ոսկե հուշամեդալ (2005)։
«Հայաստանի երկրապահ» հուշամեդալ (2006)։
ԵՊՀ արծաթե մեդալ (2006)։
ՀՊԱՀ ոսկե հուշամեդալ (2010)։
ՀՀ պաշտպանության նախարարության «ՀՀ զինված ուժերի 20 տարի» հոբելյանական մեդալ (2011)։Ամուսնացած է, ունի մեկ որդի։


== Ծանոթագրություններ ==
Սուրբ Աստվածամայր եկեղեցի (Ծինուբան)

Սուրբ Աստվածամայր եկեղեցի, Հայ Կաթողիկե եկեղեցուն պատկանող եկեղեցի Վրաստանի Սամցխե-Ջավախեթի մարզի Ախալցխայի շրջանի Ծինուբան գյուղում։


== Պատմություն ==
Սուրբ Աստվածամայր եկեղեցու կառուցման և անվանակոչման մասին հայտնի է. «...յանուն Աստուածամօր, քարաշէն, 1869 թ....»: Ըստ մեկ այլ վկայության՝ եկեղեցին կառուցվել է 1879 թվականին. «...ժողովրդապետական քարաշէն եկեղեցի, յանուն ս. Աստուածածնին, 1879 ամի, ծախիւք ծխականաց, վերանորոգ. յամի 1908»։ Բայց, հաջորդ տարի՝ 1909 թվականին շարունակված դրամահավաքը փաստում է, որ շինարարական աշխատանքները դեռ չեին ավարտվել. «Թիֆլիսի նահանգի Ախալքալաք գաւառի Ծինուբան գիւղում հայ կաթոլիկ համայնքի նորակառոյց եկեղեցու համար ժողովարարութիւն անելու համար Թիֆլիզ է եկել նոյն գիւղի հայ կաթոլիկ համայնքի ծխատէր արժ. Յակոբ քահ. Սահարեանը»։ Եկեղեցին գործել է մինչև 1936 թվականը։ 1937 թվականին վերածվել է հացահատիկի պահեստի, սակայն մի քանի օր անց կրկին շարունակել է օգտագործվել իր նախնական նշանակությամբ։ Գյուղացիները կոտրել են եկեղեցու դուռը և ողջ հացահատիկը տեղափոխել Պողոս Գրիգորյանի տան վերնահարկը՝ այն դարձնելով որպես հացահատիկի պահեստ։ 1969 թվականին վերանորոգվել է եկեղեցու տանիքը, գմբեթի խաչն էլ վերազոդել է Խաչատուր Գրիգորյանը։ Ըստ ծինուբանցի Խաչատուր Սերոբյանի` եկեղեցու առաջին զանգը, որը 1908 թվականին նվիրել են Տեփանանց տոհմի ներկայացուցիչները, բերվել է Կարսից։


== Ճարտարապետություն ==
Եկեղեցին ուղղանկյուն հատակագծով, խորանից հյուսիս և հարավ զույգ ավանդատներով, երկթեք տանիքի տակ առնված փայտամած տանիքով, սրբատաշ և կիսամշակ քարով, կրաշաղախով կառույց է։ Ներքուստ արևմտյան կողմում փայտաշեն կրկնահարկ կանանց դասն է` կանգնած նույնպես փայտե 4 զույգ սյուների վրա։ Մուտքերը երկուսն են` բացված հյուսիսային և արևմտյան ճակատներից։ Վերջինիս առջև կից է եռահարկ զանգակատունը, որի առաջին երկու հարկերը քառասյուն են, իսկ երրորդը կազմված է սրածայր վեղարով ավարտվող վեց բոլորաձև սյուներից։ Արտաքին հարդարանքում աչքի է ընկնում եկեղեցու երեք ճակատներով ձգվող (բացառությամբ արևելյանի) ընդհանուր շարվածքից սրբատաշ քարով առանձնացած որմնակամարաշարը։ Արտաքին չափերն են` 16,63 x 10,18 մ։


== Արձանագրություններ ==


== Ծանոթագրություններ ==
(2745) Սան Մարտին

(2745) Սան Մարտին (անգլ.՝ San Martin), աստերոիդ աստերոիդների հիմնական գոտում։ Հայտնաբերվել է 1976 թվականի սեպտեմբերի 25-ին Ֆելիքս Ագիլարի աստղադիտարանի կողմից Էլ Լիոնսիտոյում։
Միջին հեռավորությունը Արեգակից կազմում է 2,288306 ա. մ., առավելագույնը մոտենում է 1,8537 ա. մ. հեռավորության վրա և հեռանում 2,7229 ա. մ.։ Արեգակի շուրջ մեկ ամբողջական պտույտ է կատարում 1264,36 երկրային օրվա ընթացքում, իր ուղեծրով շարժվելով միջինում 0,28473 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2745) Սան Մարտին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարահ Ժաբր

Մարահ Ժաբր (արաբ․՝ مرح جبر‎‎, ծնվ. մայիս 30, 1968), սիրիացի դերասանուհի։


== Կյանքը ==
Լիբանանի համալսարանում սովորել է իրավագիտություն։ Տարբեր դերեր է խաղացել տարբեր սերիալներում և 1994 թվականի հունիսի 15-ին միացել է արվեստագետների միության ասոցիացիային։
Ընտանիքը ամբողջությամբ արվեստագետներ են։ Հայրը դերասան Մահմուդ Ժաբրն է և հորեղբայրը` դերասան Նաժի Ժաբրը։


== Գործերը ==


=== Սերիալներ ===
«Հայելիներ»
«Սարդոստայնը»
«Քաղաքի ժողովուրդը»
«Սիրո ճանապարհը»
«Կրակը և օտարությունը»
«Երկու գործընկերները»
«Սողացողները»
«Եվ Լայլան վերադարձավ»
«Գլխավոր տնօրենի օրագիրը 2»
«Զարդեր»
«Եղբայրները»
«Թաղամասի դուռը 6»


== Ծանոթագրություններ ==
Շուլգինո (գյուղ, Դորոգոբուժսկի շրջան)

Անվան այլ կիրառումների համար տե՛ս՝ ՇուլգինոՇուլգինո (ռուս.՝ Шульгино), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերաֆիմովիչի փողոց (Վոլգոդոնսկ)

Անվան այլ կիրառումների համար տե՛ս՝ Սերաֆիմովիչի փողոց (այլ կիրառումներ)Սերաֆիմովիչի փողոց (ռուս.՝ Улица Серафимовича), փողոց Ռուսաստանի Ռոստովի մարզի Վոլգոդոնսկ քաղաքում։ Անվանվել է ռուս խորհրդային գրող Ալեքսանդր Սերաֆիմովիչի (1863-1949) պատվին։ Սկիզբ է առնում Դոնսկոյ նրբանցքից և ավարտվում Մայակովսկու նրբանցքի հետ հատումով։ Երկարությունը 1300 մետր է։


== Նկարագրություն ==
Վոլգոդոնսկ քաղաքի Սերաֆիմովիչի փողոցը գտնվում է իրեն զուգահեռ Խալտուրինի և Սպորտիվնի նրբանցքների միջև։ Այն սկսվում է Դոնսկոյ նրբանցքից, հատում Պերվոմայսկի, Օկտյաբրսկի, Կոմունիստիչեսկի նրբանցքները և ավարտվում Մայակովսկու նրբանցքի հետ հատումով։ Երկարությունը 1,3 կիլոմետր է։ Փողոցում կա համարակալված 114 շինություն։
Սերաֆիմովիչի փողոցի փոստային դասիչներն են՝ 347360 և 347366։
Փողոցն անվանվել է ռուս խորհրդային գրող Ալեքսանդր Սերաֆիմովիչ Սերաֆիմովիչի (1863-1949) պատվին։ Սերաֆիմովիչի իսկական ազգանունը Պոպով էր։ Որպես «Պրավդա» թերթի զինթղթակից նա եղել է 1918-1920 թվականների Ռուսաստանի քաղաքացիական պատերազմի ռազմաճակատներում։ Նրա «Երկաթե հեղեղ» (1924 թվական, հայերեն հրատարակվել է 1927 թվականին) վեպը խորհրդային գրականության դասական ստեղծագործություններից է, որի հիմքում Թամանյան բանակի հերոսական արշավանքն է (1918 թվական)։ Հայրենական մեծ պատերազմի տարիներին կրկին եղել է ռազմաճակատում, զբաղվել հրապարակախոսությամբ։ ԽՍՀՄ պետական (Ստալինյան) մրցանակի դափնեկիր է (1943 թվական)։


== Ծանոթագրություններ ==


== Աղբյուրներ ==
Улица Серафимовича в Волгодонске
Подробная карта Улица Серафимовича, город Волгодонск со спутника с номерами домов, индекс и маршруты, Яндекс, Гугл карты


== Արտաքին հղումներ ==
г. Волгодонск, Улица Серафимовича Archived 2019-09-23 at the Wayback Machine.
Ֆուտբոլի աշխարհի առաջնություն 1986

Ֆուտբոլի աշխարհի առաջնություն 1986, ֆուտբոլի աշխարհի առաջնության 13-րդ խաղարկությունն է։ 2-րդ անգամ անցկացվել է Մեքսիկայում և ընդունել է 24 հավաքական, որոնք էլ խաղարկել են աշխարհի գավաթը։
Մեքսիկան դարձավ առաջին երկիրը, որին հաջողվեց աշխարհի առաջնությունը 2-րդ անգամ անցկացնել երկրում։ Սկզբում անցկացման վայր էր նախատեսվել Կոլումբիան, սակայն այն բանից հետո, երբ Կոլումբիայի կառավարությունը հայտարարեց, որ երկիրը պատրաստ չէ ընդունել աշխարհի առաջնությունը, անցկացման վայր ընտրեցին Մեքսիկան։ Որոշումն ընդունվել է 1983 թվականի մայիսի 20-ին Ստոկհոլմում։ Անցկացման իրավունքի համար Մեքսիկան առաջ է անցել Կանադայից և ԱՄՆ-ից։


== Ծանոթագրություններ ==


== Արտաքին հղումներ ==
ЧМ-1986 (ռուս.)
Լա Սելվա դե Մար

Լա Սելվա դե Մար  (իսպ.՝ La Selva de Mar), մունիցիպալիտետ Իսպանիայում, գտնվում է Խիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալտ Էմպորդա շրջանում։ Տարածքը կազմում է 7,2 կմ²։ Բնակչությունը՝ 220 մարդ (2010 թվականի տվյալներով)։


== Ժողովրդագրություն ==


== Արտաքին հղումներ ==
Ayuntamiento de La Selva de Mar
Instituto de Estadística de Cataluña
Ռինգո Սթարի սկավառակագրություն

Ռինգո Սթարի սկավառակագրությունը ներկայացնում է բրիտանական The Beatles ռոք խմբի թմբկահար Ռինգո Սթարի ստեղծագործությունները։ 1970 թվականին խմբի լուծարվելուց հետո Ռինգո Սթարն սկսել է մենակատարի իր կարիերան։ Ինչպես և մյուս «բիթլները» նա 1970-ականների առաջին կեսին աշխատել է Apple Records ձայնագրման լեյբլում, որը հիմնվել էր խմբի անդամների կողմից 1960-ական թվականներին։ EMI-ի հետ պայմանագրի ավարտից հետո Սթարը տեղափոխվել է  Atlantic Records լեյբլ, և, չնայած որ կոմերցիոն շահույթը նվազել է, նա իր All-Starr Band խմբի հետ 1989 թվականից մինչև այսօր շարունակում է երգեր ձայնագրել և հանդես գալ համերգներով։


== Ալբոմներ ==


=== Ստուդիական ալբոմներ ===


=== Համերգային ալբոմներ ===


=== Հավաքածուներ ===


=== Սուրբծննդյան ալբոմներ ===


=== Ձայնագրություններ երեխաների համար ===


== Սինգլներ ==


=== Մասնակցություն այլ արտիստների սինգլներին ===


== Մասնակցություն այլ արտիստների ալբոմներին ==


== Տես նաև ==
The Beatles խմբի սկավառակագրություն


== Ծանոթագրություններ ==
Բուլամա լիճ

Բուլամա լիճ, լիճ Թուրքիայի Մուշի մարզում, Բուլանըղի շրջանում, Մանազկերտ քաղաքից հարավ-արևմուքտ։ Ծովի մակերևույթից բարևր է մոտ 1800 մետր։ Լճի մեջ թափվում են մի քանի գետակներ, դուրս է հոսում Արածանիի վտակ Կոփ գետակը։ Ջուրը քաղցրահամ է, պղտոր և կարմրավուն։ Շատ հարուս է ձկներով և ջրային այլ կենդանիներով։ Ջրերը ծառայում են ոռոգման համար և Վերին Բուլանղին Նեղոս է կոչվում։ Լճում կա երկու փոքրիկ կղզի։ Ձմռանը սառչում է։


== Ծանոթագրություններ ==
Մեղվակերներ

Մեղվակեր (լատ.՝ Meropidae), թռչուն։


== Նկարագրությունը ==
Ունի վառ, թանձր գունավորված, փայլուն, սլացիկ մարմին։ Գույների մեջ գերակշռում են կապույտը, կանաչը և դեղինը։
Թևերը երկար են ու սուր, թռչում են արագ։ Ունեն երկարոտ, թեթև կորությունով, սուրուլիկ կտուց։ Ոտքերը կարճ են, ինչը դժվարացնում է գետնի վրա քայլելը։


== Կենսակերպը ==
Ապրում են բաց տարածքներում, երամներով։ Բույն են դնում զառիթափներում փորված խոռոչներում։
Հիմնականում, ուտում են միջատներ, առավելապես, մեղուներ։ Օդում բռնելով, նախքան ուտելը, պոկում են խայթը։ Հատկանշական է, որ նրանց որսում են միայն այն ժամանակ, եթե թռչում են։ Գետնի վրայի մեղուներին մեղվակերն ուշադրություն չի դարձնում։


== Բազմացումը ==
Ածում են 2-9 հատ սպիտակ ձու։ Թուխս են նստում և՛ մարին, և՛ արուն։
Կուզնեչիխա (գյուղ, Նիժնի Նովգորոդ քաղաքային օկրուգ)

Անվան այլ կիրառումների համար տե՛ս՝ Կուզնեչիխա (այլ կիրառումներ)Կուզնեչիխա (ռուս.՝ Кузнечиха), գյուղ Ռուսաստանի Նիժնի Նովգորոդի մարզի Նիժնի Նովգորոդ քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գըշլա Թազա Դարասի

Գըշլա Թազա Դարասի, գետակ Սև ծովի ավազանում։ Լեռնային գետակ է, ծովն է թափվում Բաթումից հարավ-արևմուտք, Ադինա քաղաքից մոտ 17 կմ հարավ-արևմուտք։


== Ծանոթագրություններ ==
Անդեշի

Անդեշի (ֆր.՝ Andechy), հյուսիսային Ֆրանսիայի Պիկարդիայի մարզի Սոմ գավառում։


== Պատմություն ==
Գյուղը հիմնովին ավերեվել է Երկրորդ համաշխարհային պատերազմի ժամանակ


== Բնակչություն ==


== Տես նաև ==
Ֆրանսիայի վարչական բաժանում


== Ծանոթագրություններ ==
INSEE


== Արտաքին հղումներ ==
Անդեշի(չաշխատող հղում) ի էջը www.quid.fr կայքում
Անդեշի վարչական քարտեզ Archived 2016-03-04 at the Wayback Machine.
Անդեշի քարտեզը www.mapquest.com կայքում։
Կանոսա

Կանոսա (իտալերեն՝ Canossa), կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Բնակչությունը կազմում է 3376 մարդ։ Բնակչության միջին խտությունը՝ 64 մարդ/կմ²։ Զբաղեցնում է 53 կմ² տարածք։ Փոստային ինդեքս՝ 42026։ Հեռախոսային կոդը՝ 0522։


== Արտաքին հղումներ ==
Պաշտոնական կայք (իտալ.)
Արյան դեպո

Արյան դեպո, մարդու և կենդանիների օրգաններ, որտեղ պահեստվում է որոշակի քանակությամբ արյուն։ 
Օրգանիզմի ամբողջ արյան մոտ 50%-ը չի մասնակցում շրջանառության, այլ պահվում է արյան դեպոյի օրգաններում՝ փայծաղում (մոտ 16%), լյարդում (մինչև 20%), մաշկում (մոտ 10%)։ Ա․դ–ում պահեստված արյունը հիմնականում բաղկացած է ձևավոր տարրերից, պլազմայի քանակությունն աննշան է։ Արյան դեպոյի օրգաններից արյունը շրջանառության մեջ է մտնում, երբ ավելանում է օրգանիզմի պահանջը թթվածնի նկատմամբ (ծանր ֆիզիկական աշխատանք), կամ շրջանառվող արյան մեջ նվազում է հեմոգլոբինի քանակը (արյունահոսությունների դեպքում), երբ օրգանիզմը գտնվում է մթնոլորտային ցածր ճնշման պայմաններում։ Արյան դեպոյի օրգանները խիստ կարևոր են արյան շրջանառության համար և ապահովում են օրգանիզմի հարմարվելը ներքին և արտաքին միջավայրի փոփոխվող պայմաններին։
Զավեն Տեր-Մարտիրոսյան

Զավեն Գրիգորի Տեր-Մարտիրոսյան (օգոստոսի 10, 1936(1936-08-10), Ալեքսանդրետտա), գետնահողերի մեխանիկայի և հիմքաշինության բնագավառի գիտնական։ Տեխնիկական գիտությունների դոկտոր (1947), պրոֆեսոր (1979): ՌԴ գիտության վաստակավոր գործիչ (1995):


== Կենսագրություն ==
Զավեն Գրիգորի Տեր-Մարտիրոսյանը ծնվել է 1936 թվականի օգոստոսի 10-ին, Ալեքսանդրետտաում (Կիլիկիա, այժմ՝ Թուրքիայում)։ 1939 թվականին ընտանիքով տեղափոխվել են Հալեպ։ Նախնական կրթությունը ստացել է տեղի հայկական դպրոցում։ 1946 թվականին հայրենադարձել է և միջնակարգ դպրոցն ավարտել Երևանում։ 1959 թվականին ավարտել է Երևանի պոլիտեխնիկան ինստիտուտը։ 1969 թվականից աշխատում է Մոսկվայի ճարտարագիտաշինական ինստիտուտում, 1986-1994 թվականներին՝ բազմաբաղադրիչ գետնահողերի սողքի և ամրացման լաբորատորիայի գիտական ղեկավար, 1995 թվականից՝ գետնահողերի մեխանիկայի, հիմքերի և հիմնատակերի ամբիոնի վարիչ։
Աշխատանքները վերաբերում են կիրառական երկրամեխանիկայի տեսական հիմունքներին, կավային բազմաբաղադրիչ գետնահորերի զանգվածների լարվածաձևափոխված վիճակի գնահատման տեսական և փորձարարական եղանակներին։ Հեղինակ է բուհական դասագրքերի։


== Անդամակցություն ==
Մեծ Բրիտանիայի Ճարտարագետների թագավորական ընկերության անդամ (1992)
Նյու-Յորքի ակադեմիայի անդամ (1996)
Ռուսաստանի գրունտների մեխանիկայի, գեոտեխնիկայի և հիմնաշինարարության նախագահության իսկական անդամ
Ինժեներների և շինարարների միջազգային ինստիտուտի իսկական անդամ (Անգլիա)
Ռուսաստանի ճարտարապետության և շինարարության ակադեմիայի պատվավոր անդամ (2013)
«Основания, фундаменты и механика грунтов» ամսագրի խմբագրական կոլեգիայի անդամ
«Инженерная геология» ամսագրի խմբագրական կոլեգիայի անդամ
«Геотехника» ամսագրի խմբագրական կոլեգիայի անդամ
«Вестник МГСУ» ամսագրի խմբագրական կոլեգիայի անդամ


== Պարգևներ և մրցանակներ ==
Ռուսաստանի Դաշնության գիտության վաստակավոր գործիչ (1997)
«Պատվավոր էներգետիկ» (2001)
«ՌԴ և Մոսկվայի պատվավոր շինարար» (2001)
Ռուսաստանի Դաշնության բարձրագույն մասնագիտական կրթության պատվավոր գործիչ (2010)
Ռուսաստանի Դաշնության կառավարության գիտության և տեխնոլոգիայի բնագավառում կառուցվող կամ վերակառուցվող քաղաքային կառույցի պայմաններում գրունտային մասիվի կարգավորման տեսության և պրակտիկայի համար (2014)


== Երկեր ==
Основы прикладной геомеханики в строительстве, М., 1981 (համահեղինակ)։
Прогноз механических процесов в массивах  многофазных грунтов, М., 1986.
Реологические параметры грунтов и пасчеты оснований сооружений, М., 1990.
Տեր-Մարտիրոսյան, Զավեն (1967) Գրունտներում լարումների ռելաքսացիայի մասին. Գեոմեխանիկայի պրոբլեմներ, № 1. pp. 69-90. Archived 2019-02-11 at the Wayback Machine.


== Ծանոթագրություններ ==
Սիլունիխա

Սիլունիխա (ռուս.՝ Силуниха), գետ Ռուսաստանում, հոսում է Վլադիմիրի մարզում, Կոմի Հանրապետությունում։ Գետաբերանը տեղակայված է Կլյազմա գետի ձախ ափին՝361 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300712110000032020
Հիդրոլոգիական ուսումնասիրությունների կոդը - 110003202
Ավազանի կոդը - 09.01.03.009
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մ51-Սուպերշերման

«Շերման M-51»  - ամերիկյան միջին Շերման տանկի իսրայելական մոդիֆիկացիան, որը զինված ֆրանսիական CN-105-F1 տանկային զենքի կարճ մոդիֆիկացիայով։ Տանկը մշակված է եղել 1962 թվականին։
Վեցօրյա պատերազմի սկսզբում Իսրայելի բանակը ուներ «Շերման» տանկերի 515 աշխատող բոլոր մոդիֆիկացիաները, որոնցից M-51 եղել է 177 միավոր։


== Տես նաև ==
M4/FL10


== Արտաքին հղումներ ==
Thomas Antonsen — Modelers notes: How to build an Israeli M-51 Sherman in 1/35th scale
Sherman at Israeli-weapons.com
Global Security’s history of the Super Sherman
Լև Կուլիջանով

Լև Ալեքսանդրի Կուլիջանով (Կուլիջանյան), (մարտի 19, 1924(1924-03-19), Թիֆլիս, ԱԽՖՍՀ, ԽՍՀՄ - փետրվարի 17, 2002(2002-02-17), Մոսկվա, Ռուսաստան), ազգությամբ հայ խորհրդային կինոռեժիսոր, ԽՍՀՄ ժողովրդական արտիստ (1976 թ.)։ 


== Կենսագրություն ==
Ավարտել է Կինեմատոգրաֆիայի համամիութենական ինստիտուտի ռեժիսորական ֆակուլտետը (1955 թ., Սերգեյ Գերասիմովի արվեստանոց)։ Կինոյում առաջին աշխատանքը (Հենրիկ Հովհաննիսյանի հետ) «Տիկնայք» ֆիլմն է (1954, ըստ Անտոն Չեխովի)։ 1956 թվականին, ռեժիսոր Յակով Սեգելի համագործակցությամբ, ստեղծել է «Դա այսպես սկսվեց...», 1957 թվականին՝ «Տունը, որտեղ ես ապրում եմ» կինոնկարները։ Այնուհետև նկարահանել է «Հայրական տուն» (1959), «Երբ ծառերը մեծ էին» (1962)։ Կուլիջանովի կինոնկարներին հատուկ է քնարականությունը, հավաստիությունը, հերոսների բարոյական գեղեցկությունը, նուրբ հումորը։ Ռեժիսորի ստեղծագործության մեջ հատուկ տեղ է գրավում «Կապույտ տետրակ» ֆիլմը (1964), ուր վերստեղծված է Վլադիմիր Լենինի կերպարը։ 1970 թվականին էկրանավորել է Ֆեոդոր Դոստոևսկու «Ոճիր և պատիժ» վեպը։
1964-1965 թթ. եղել է ԽՍՀՄ կինեմատոգրաֆիայի աշխատողների միության կազմկոմիտեի նախագահը, 1965 թվականից՝ ԽՍՀՄ կինեմատոգրաֆիստների վարչության առաջին քարտուղար։ ԽՄԿԿ XXIII և XXIV համագումարներում ընտրվել է ԽՄԿԿ կենտրոնական վերստուգիչ հանձնաժողովի անդամ։ Եղել է ԽՍՀՄ VII-VIII գումարումների Գերագույն խորհրդի պատգամավոր։ Արժանացել է ՌԽՖՍՀ պետական մրցանակի (1971)։


== Պարգևներ ==
Պարգևատրվել է Լենինի շքանշանով։


== Ծանոթագրություններ ==
(3116) Գուդրիկ

(3116) Գուդրիկ (անգլ.՝ Goodricke), աստերոիդ աստերոիդների հիմնական գոտում։ Հայտնաբերվել է 1983 թվականի փետրվարի 11-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,227732 ա. մ., առավելագույնը մոտենում է 1,7807 ա. մ. հեռավորության վրա և հեռանում 2,6747 ա. մ.։ Արեգակի շուրջ մեկ ամբողջական պտույտ է կատարում 1214,49 երկրային օրվա ընթացքում, իր ուղեծրով շարժվելով միջինում 0,296422 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3116) Գուդրիկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օրլովո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ՕրլովոՕրլովո (ռուս.՝ Орлово), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անտի Աարնե

Անտի Ամատուս Աարնե (ֆիններեն՝ Antti Amatus Aarne, դեկտեմբերի 5, 1867(1867-12-05), Պոռի, Turku and Pori Province, Ֆինլանդիայի մեծ իշխանություն, Ռուսական կայսրություն - փետրվարի 5, 1925(1925-02-05), Հելսինկի, Ֆինլանդիա), ֆինն բանահավաք, բանասեր, բովանդակային համակարգող։


== Կենսագրություն ==
1893-1898 թվականներին սովորել է Սանկտ Պետերբուրգում, 1908 պաշտպանել է «Հեքիաթների համեմատական ուսումնասիրություն» թեմայով ատենախոսություն։ 1911 թվականից Հելսինկիի համալսարանում դասավանդում էր «Ֆիննական և համեմատական ֆոլկլյոր» առարկան, որի արդյունքում էլ 1922 թվականին ստացավ պրոֆեսորի աստիճան։


== Ստեղծագործությունը ==
Աանրեն հանդիսանում է այսպես կոչված ֆիննական բանահյուսության պատմա-աշխարհագրական դպրոցի հիմնադիրը։ Նա մշակել և հիմնավորել է համեմատական մեթոդը, տվել դրանց օրինակները ժողովրդական ստեղծագործություններով` հեքիաթներով, հանելուկներով, երգերով։ Մշակել է համեմատական վերլուծության մեթոդաբանությունը և դասակարգել բանահյուսական ստեղծագործությունները։ Նրա «Հեքիաթների տիպերի դասակարգումը» (1910) աշխատությամբ հիմք է դրել հետագա նման ուսումնասիրությունների համար։ Հետագա տարիներին շարունակել է աշխատել բանահյուսական սյուժեների դասակարգման վրա` այն համալրելով ամերկացի հետազոտող Սթիթ Թոմփսոնի և գերմանացի գիտնական Հանս-Յորգ Ուտերի օրինակներով։ Աանրեի լրամշակված հեքիաթների սյուժեների դասակրգումն այսօր էլ օգտագործվում է։
Հեղինակ է նաև «Հեքիաթների համեմատական ուսումնասիրության հիմունքներ» (1913), «Հեքիաթները գրականության ծիրում» (1914), «Բանավոր հանելուկների համեմատություն» (հատոր 1-3, 1918) աշխատությունների։ Աանրեն առաջին գիտնականն է, որը զբաղվել է սաամերի բանահյուսությամբ։ Ռուս բանագետ Նիկոլայ Անդրեևը 1929 թվականին հրատարակել է «Հեքիաթների սյուժեների ցուցիչն ըստ Աարնեի համակարգի», որտեղ Աարնեի մշակած հիմունքները կիրառվում են ռուս և ուկրաինական բանահյուսության ուսումնասիրման մեջ։


== Ծանոթագրություններ ==
Մեյսոն Տրաֆֆորդ

Մեյսոն Տրաֆֆորդ (անգլ.՝ Mason Trafford, օգոստոսի 21, 1986(1986-08-21), Բոյնտոն Բիչ, Ֆլորիդա, Պալմ Բիչ շրջան, Ֆլորիդա, ԱՄՆ), ծագմամբ կանադացի ֆուտբոլիստ, հյուսիսամերիկյան լիգայի Մայամի ակումբի ֆուտբոլիստ։


== Վաղ տարիներ ==
Ծնվել է Ֆլորիդա նահանգի Բոյնտոն-Բիչում քաղաքում։ Նրանք ընտանիքով տեղափոխվեցին Վանկուվեր։ Միջնակարգ դպրոցում սովորելիս հետաքրքրվում էր ֆուտբոլով։


== Պատանեկան և սիրողական կարիերա ==
Դպրոցական տարիներին սկսել է խաղալ Նորտ Շորտ Սելեկտս ակումբում։ Այնուհետև, Ռոման Տիլսի ղեկավարությամբ նա երկու տարի հանդես է եկել Բրիտանական Կուլումբիայի ազգային հավաքականում։ Սովորելով Ռոմանա Տիլսայի դպրոցում, հնարավորություն է ստացել մասնակցել Բավարիա-յի Այաքսի ՆԱԿ-ի Մյունխեն 1860-ի պատանեկան թիմերում։ Այնուհետև անց է կացրել 4 տարի Նևադայի համալսարանի հավաքականում։ Նա թիմի ավագն էր։


== Մասնագիտական կարիերա ==
2005-2007 թվականը խաղացել է Վանկուվեր Ուայտկեպս երիտասարդական ակումբում։ 2008 թվականի հունիսին Տրաֆֆորդը մեկ տարվա պայմանագիր է կնքել Վանկուվեր Ուայտկեպս ակումբի հետ։ Այս ակումբի կազմում խաղացել է 14 խաղ, և իր նորամուտը նշել է 2008 թվականի օգոստոսի 15-ին։ 2008 թվականի դեկտեմբերի 3-ին երկարաձգել է պայմանագիրը ակումբի հետ։ 2009 թվականին խաղացել է 24-րդ խաղը Վանկուվեր Ուայտկեպս ակումբում, և ակումբի հետ անց է կացել USL-ի եզրափակիչ, որտեղ պարտություն է կրել Մոնրեալ Իմպակտից։ 2010 թվականին խաղացել է Ռեալ Մերիլենդ Մոնարխս ակումբում։ 2010 թվականի օգոստոսի 29 տեղափոխվել է Մարիեխամն ակումբ, կնքելով երկու տարվա պայմանագիր։ 2011 թվականին անց է կացրել 28 խաղ Մարիեխանմ ակումբում՝ խփելով մեկ գոլ։


== Անձնական կյանք ==
Նա ավարտել է Նևադայի համալսարանը` մասնագիտությամբ հաշվապահ է, և ունի բակալավրի աստիճան։ 


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Աբո Թիֆլիսեցի

Աբո Թիֆլիսեցի կամ Աբո Թբիլելի, Հաբո Տփիլելի (վրաց.՝ აბო თბილელი, ჰაბო ტფილელი, մոտ 756, Բաղդադ, Սասանյան Պարսկաստան - հունվարի 6, 786(0786-01-06), Թիֆլիս), նահատակ, Թիֆլիս քաղաքի երկնային հովանավորը։ Ոգեշնչման արարողությունը կատարվում է Վրաց ուղղափառ եկեղեցում հունվարի 8-ին՝ ըստ հուլյան տոմարի (21 հունվարի գրիգորյան օրացույցով)։
Ազգությամբ արաբ է։ Բաղդադում զբաղվել է անուշահոտ յուղեր պատրաստելով։ Քարթլիի թագավոր Ներսեի շքախմբի կազմում 775 թվականին գնում է Թիֆլիսի էմիրություն, որ գտնվում էր արաբական տիրապետության ներքո։ Ներսեն Բաղդադում ամբաստանության պատճառով երեք տարի անցկացրել էր բանտում, արդարացվել էր խալիֆի կողմից և ուղարկվել Վրաստան։ Թիֆլիսում Աբոն հակվում է դեպի քրիստոնեական հավատը, սկզբում նա աստվածաբանական բանավեճեր էր վարում քրիստոնյաների հետ, սակայն հետո հավատում էր նրանց հայացքների ճշմարիտ լինելուն։ 781 թվականին Ներսեն փախչում է Խազարիա։ Աբոն գնում է նրա հետ։ Խազարիայում նա մկրտվում է, ապա ճգնավորի կյանք է վարում Աբխազիայում։ 782 թվականին վերադառնում է Թիֆլիս և քարոզչությամբ զբաղվում արաբ քրիստոնյաների շրջանում։ 785 թվականին արաբ էմիրի հրամանով բանտ է նետվել և գլխատվել Քրիստոսի մկրտության օրը, մարմինն այրվել է, իսկ աճյունը լցվել ոչխարի մորթու մեջ ու նետվել Կուր գետը։ Այս վայրում, ըստ ավանդության, երևաել է լույսի սյուն։

Աբոյի գործերի վկա Իոանե Սաբանիձեն գրել է նրա վարքն ու նահատակությունը Քարթլիի կաթողիկոս Սամուիլ VII-ի հանձնարարությամբ։ Այդ աշխատությունը Վրաստանի պատմությանն ամենահին գրավոր աղբյուրներից ու գրական հուշարձաններից մեկն է, որ գրվել է Վասիլի Մեծի՝ Սեբաստիայի 40 նահատակներին նվիրված աշխատության, Արեոպագիտի, ինչպես նաև վրացական վաղ վարքագրությունների ազդեցությամբ։ Աբո Թիֆլիսեցու վարքը ներառվել է վարքագրությունների տարբեր ժողովածուներում և բազմիցս վերամակվել։ Կուրի ափին՝ Աբոյի մարմինն այրելու վայրում, XIII դարում կառուցվել է Մետեխիի տաճարը։


== Գրականություն ==
Полное жизнеописание святых Грузинской церкви // Перевод М. Сабинина. СПб., 1871, ч. 1.
Кекелидзе К. С. Памятники древнегрузинской агиографической литературы. Тбилиси, 1956.
Attwater, Donald and Catherine Rachel John. The Penguin Dictionary of Saints. 3rd edition. New York: Penguin Books, 1993. ISBN 0-14-051312-4.
Holweck, F. G. A Biographical Dictionary of the Saints. St. Louis, MO: B. Herder Book Co. 1924.


== Արտաքին հղումներ ==
АБО ТБИЛИССКИЙ: Православная Энциклопедия под редакцией Патриарха Московского и всея Руси Кирилла (электронная версия)
АБО ТБИЛИССКИЙ — Древо
Ալեքսանդրովկա (գյուղ, Սիմֆերոպոլի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ուկրաիներեն՝ Олександрівка, Ղրիմի թաթարերեն՝ Aleksandrovka), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։
2001 թվականի տվյալներով Ալեքսանդրովկա գյուղում բնակվում էր 73 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անն Գայել Ռիչիո

Անն Գայել Ռիչիո (ֆր.՝ Anne-Gaëlle Riccio, փետրվարի 14, 1978(1978-02-14), Տուր), ֆրանսիացի հաղորդավարուհի, որը 2006-2009 թվականներին վարել է «Ֆորտ Բոյար» հեռուստախաղը։


== Կենսագրություն ==
Իր հեռուստատեսային կարիերան սկսել է դեռևս դպրոցական տարիքում։ 1996 թվականին իր հեռուստատեսային առաջնախաղն է ունեցել MCM երաժշտական հեռուստաընկերության եթերում՝ հանդես գալով Ան Գայել բեմական անունով։ Այդ հեռուստաընկերությունում վարել է «MCM Home Vidéo», «Le Journal de la Musique», «Le Hit» և «L'Integrale» երաժշտական հաղորդումները։ Բացի այդ, նա վարել է նաև «Clap» և «Sub Culture» հաղորդումները, որոնք, համապատասխանաբար, վերաբերել են ֆիլմերին և սպորտին։
2000 թվականին ավարտել է համալսարանը՝ զանգվածային հաղորդակցության միջոցների մասնագետի որակավորմամբ։ Երեք տարի անց Անն Գայելը աշխատել է M6 հեռուստաընկերությունում, որտեղ միաժամանակ վարել է մի քանի հաղորդումներ։ Այդ հաղորդումների թվում են «Plus Vite que la Musiqe», «Génération Hit», «Turbissimo», «Sérial Piégeurs» և «Grands Classements» հաղորդումները, որոնք նա վարել է Լորան Բոյեի հետ միասին։
2005 թվականին Անն Գայելը տեղափոխվել է MTV France հեռուստաընկերություն, որտեղ դարձել է «MTV Dance Crew» շոուի հաղորդավար։ Նույն տարում նա առաջին անգամ այցելել է Ֆորտ Բոյար և մասնակցել Ֆորտ Բոյար հեռուստախաղին՝ Օլիմպիական խաղերի մրցանակակիրների թիմի կազմում։ Սառա Լելյուշի հեռանալուց հետո՝ հաջորդ տարի նա դարձել է հեռուստախաղի համահաղորդավար, որը շարունակվել է մինչև 2009 թվականի վերջ։ Բացի այդ, MTV հեռուստաընկերությամբ վարում է «Les Stars Pètent les Plombs» նոր հեռուստաշոուն, ինչպես նաև «Le Bêtisier de Noël», «CD'aujourd'hui» և «La 1000-e» հաղորդումները՝ France 2 հեռուստաընկերությամբ։ Մասնակցել է France 4 հեռուստաընկերությամբ հեռարձակվող «Rire Contre le Racisme» նախագծին։
2008 թվականի սկզբին France 2 հեռուստաընկերության եթերում Քրիստոֆեր Օնդելյաթի հետ միասին վարել է «Vendredi, si ça me dit!» հեռուստաշոուն, որը ցածր ռեյտինգների պատճառով փակվել է նույն տարվա նոյեմբեր ամսին։ 2009 թվականին Օլիվյե Մինի հետ միասին Անն Գայելը վարել է «La nuit de...» հեռուստաշոուն, որը ցուցադրվել է TF6 հեռուստաընկերությամբ։ Վարել է նաև MCM ամանորյա շոուն։
2009 թվականի վերջին France 2 հեռուստաընկերության ղեկավարությունը հայտարարեց, որ գոհ չէ Ֆորտ Բոյարի ռեյտինգներից և առաջարկեց փոփոխել խաղի կանոնները։ Վերջինիս բավականին խիստ արձագանքեց Անն Գայել Ռիչիոն։ Նա հայտարարել է հեռուստախաղից հեռանալու մասին և 2010 թվականի փետրվարին պաշտոնապես լքել հեռուստախաղը։ Այդուհանդերձ, Ռիչիոն չի դադարեցրել իր համագործակցությունը France Télévisions հեռուստախմբի հետ։ 2010 թվականի մայիսի 12-ին France 4 հեռուստաընկերությամբ Ռիչիոն սկսել է վարել «Les humoristes font leur show» հեռուստաշոուն։
2010 թվականի սեպտեմբերի 7-ին Անն Գայելը աշխատանքի է անցել Animaux հեռուստաընկերությունում, որտեղ եղել է «Dans l'ombre des dinosaures» վավերագրական հեռուստասերիալի հաղորդավար։ 2010 թվականի դեկտեմբերին նա պաշտոնապես ներկայացվել է որպես TF6 հեռուստաընկերության հաղորդավար, իսկ 2011 թվականի հունիսի 17-ից վարում է France 2-ի «Euromillions» հեռուստալոտոն։


== Ծանոթագրություններ ==


== Արտաքին հղումներ ==
Об Анн-Гаэль Риччио на русском сайте Форта Боярда (ռուս.)
Կուրտոն լե Դեզ Էգլիզ

Կուրտոն լե Դեզ Էգլիզ (ֆր.՝ Courtonne-les-Deux-Églises), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 604 մարդ, բնակչության խտությունը` 44.15 մարդ/կմ²։ Բնակավայրը զբաղեցնում է 13.68 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ արևմուտք, Կան քաղաքից` 55 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 397 աշխատունակ (15-64 տարեկան)  բնակիչ, որոնցից ակտիվ էին 294-ը, իսկ ոչ ակտիվները` 103։ Ակտիվության ցուցանիշը կազմում է 74,1 %։ 294 աշխատունակ մարդկանցից աշխատել է 267 անձ (150 տղամարդ և 117 կին)։ Գործազուրկ են եղել 27 անձ (10 տղամարդ և 17 կին)։ 103 անաշխատունակներից 27-ը եղել են աշակերտներ կամ ուսանողներ, 45-ը` թոշակառուներ, իսկ 31-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շախմատը գեղանկարչության մեջ

Շախմատը գեղանկարչության մեջ բավականին լայն արտացոլում է ստացել։ Նկարիչները պատկերել են ոչ միայն շախմատային պարտիան խաղացողներին, այլև շախմատային գույքի առանձին տարրեր։ Դրան նպաստել են մի շարք գործոններ։ Ինքը շախմատը դիտարկվել է սեղանի խաղ՝ որպես մարդկանց միջև հարաբերությունների մոդել, ինչպես նաև հասարակական ստորակարգության և սոցիալական գործընթացների մոդել։ Շախմատը ներառված է եղել Միջնադարի և Նոր դարաշրջանի մարդու պատկերացումների սիմվոլիկայում։ Բավականին վաղ են սկսվել շախմատային պարտիայի վերլուծության գործընթացները այնտեղ եղած հնարքների գեղեցկության և ռազմավարությունների կիրառման տեսանկյունից։ Բազմաթիվ գեղանկարիչներ, որոնք ստեղծել են կտավներ այդ խաղի պատկերով, բավականին լավ գլուխ են հանել դրանից, իսկ նրանցից ոմանք եղել են պրոֆեսիոնալ շախմատիստներ և օգտագործել են իրենց գեղանկարչական աշխատանքները դրա տարածման համար։
Գեղանկարչական ստեղծագործություններն արտացոլել են շախմատի պատմության շրջանները՝ կանոնների փոփոխությունների, տարբեր դարերի համար բնութագրական խաղում վարպետության մակարդակի, տարբեր (արդեն մոռացված) շախմատային խաղի տարբերակների, շախմատում խաղի ընկալման գործընթացի փոփոխությունները։ Մարդկանց հոգևոր աշխարհի փոփոխությունները ազդել են այս թեմայի արտահայտման պռոբլեմատիկայի և գեղարվեստական առանձնահատկությունների վրա, ներառյալ այնպիսի ժանրեր, ինչպիսիք են նատյուրմորտը, դիմանկարը, կենցաղային ժանրը, պատմական գեղանկարչությունը և այլն։ Այս թեմայի զարգացման վրա ազդող այլ գործոններ են տեղային առանձնահատկությունները, հասարակության շրջանում շախմատի պահանջվածության մակարդակը, պետական իշխանության պաշտոնական դիրքի և եկեղեցու հարաբերությունը շախմատի հետ։


== Ծանոթագրություններ ==
Գրեդյակի

Գրեդյակի (ռուս.՝ Гредяки), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էմին Պետրոսյան

Էմին Հենրիկի Պետրոսյան (սեպտեմբերի 20, 1970(1970-09-20), Երևան, Հայկական ԽՍՀ, ԽՍՀՄ), հայ քանդակագործ։


== Կենսագրություն ==
1986-1990 թվականներին սովորել է Փանոս Թերլեմեզյանի անվան գեղարվեստի ուսումնարանի քանդակագործության բաժնում, 1990-1996 թվականներին՝ Երևանի գեղարվեստա-թատերական ինստիտուտի քանդակագործության բաժնում։ 1992 թվականին մասնակցել է Լևոն Ժամկոչյանի հաստոցային գրաֆիկայի սեմինարներին։ 1996-1997 թվականներին աշխատել է Տավուշի մարզի Այգեձոր գյուղի միջնակարգ դպրոցում (կերպարվեստի ուսուցիչ)։ 1996 թվականից Հայաստանի նկարիչների միության անդամ է։ 1998 թվականից քանդակագործություն է դասավանդում Երևանի գեղարվեստի ակադեմիայում։ 2005 թվականից A. I. E. S. M. մոնումենտալ քանդակի միջազգային ասոցիացիայի անդամ։
Մոնումենտալ աշխատանքները տեղադրված են Հայաստանում և արտերկրներում՝ ԱՄՆ, ԱՄԷ, Ավստրիա, Հունաստան, Իսպանիա, Լիբանան, Չինաստան, Թուրքիա, Արցախ, Ռումինիա, Ֆրանսիա։ Փոքր չափի ստեղծագործությունները (այդ թվում և գրաֆիկա) գտնվում են մասնավոր հավաքածուներում։
2016 թվականին Սուրբ Աստվածածնի Վերափոխման տոնին Լոռու մարզի Ջրաշեն գյուղում տեղի է ունեցել Էմին Պետրոսյանի «Մայրություն» հուշարձանի օրհնության և պաշտոնական բացման արարողությունը։


== Ցուցահանդեսներ ==
1992 թվականից մասնակցել է արտերկրներում և Հայաստանի նկարիչների միությունում պարբերաբար կազմակերպվող մեկական աշխատանքների աշնանային, գարնանային ցուցահանդեսներին և մրցույթներին։


== Սիմպոզիումներ ==
2001 «Հեքիաթների և հրաշքների աշխարհ» քարե քանդակի սիմպոզիում (1-ին մրցանակ), երևան, Հայաստան
2001 Փոքր ծավալի բրոնզե քանդակի 1-ին սիմպոզիում՝ նվիրված Քրիստոնեության ընդունման 1700-ամյակին, Երևան, Հայաստան
2002 «Հեքիաթների և հրաշքների աշխարհ» քարե քանդակի սիմպոզիում, Երևան, Հայաստան
2004 Քարե քանդակի միջազգային սիմպոզիում, Բրուկլին, ԱՄՆ
2005 Քարե քանդակի միջազգային սիմպոզիում, Դուբայ, ԱՄԷ
2005 Քարե քանդակի միջազգային սիմպոզիում, Ավստրիա
2006 Քարե քանդակի միջազգային սիմպոզիում, Հունաստան
2007 Քարե քանդակի միջազգային սիմպոզիում, Ուտեբո, Իսպանիա
2007 Քարե քանդակի միջազգային սիմպոզիում, Լիբանան
2008 Քարե քանդակի միջազգային սիմպոզիում, Լիբանան
2009 Քարե քանդակի միջազգային սիմպոզիում, Լիբանան
2009 Քարե քանդակի միջազգային սիմպոզիում, Չանչուն, Չինաստան
2009 Քարե քանդակի միջազգային սիմպոզիում, Օ Գրով, Իսպանիա
2011 Քարե քանդակի միջազգային սիմպոզիում, Ռումինիա
2012 Քարե քանդակի միջազգային սիմպոզիում, Լիբանան
2013 Քարե քանդակի միջազգային սիմպոզիում, Կարտալ, Թուրքիա
2013 Քարե քանդակի միջազգային սիմպոզիում, Լիբանան
2013 Քարե քանդակի միջազգային սիմպոզիում, Գյումրի, Հայաստան
2013 Քարե քանդակի միջազգային սիմպոզիում, Ալանիա, Թուրքիա
2014 Քարե քանդակի միջազգային սիմպոզիում, Շուշի, Արցախ
2014 Քարե քանդակի միջազգային սիմպոզիում, Ժուլյեն, Ֆրանսիա
2015 Քարե քանդակի միջազգային սիմպոզիում, Երևան, Հայաստան
2016 Քարե քանդակի միջազգային սիմպոզիում, Կիպրոս
2016 Քարե քանդակի միջազգային սիմպոզիում, Ռումինիա
2016 Քարե քանդակի միջազգային սիմպոզիում, Կիպրոս


== Պատկերասրահ ==

		
		
		
		
		
		
		
		
		
		
		
		
		
		
		


== Ծանոթագրություններ ==
Էդուարդ Ալեքսանյան

Էդուարդ Ալեքսանյան (ապրիլի 16, 1955(1955-04-16), Սիսիան, Հայկական ԽՍՀ, ԽՍՀՄ - ապրիլի 4, 2016(2016-04-04), Մարտակերտի շրջան, Արցախ), ապրիլյան քառօրյա պատերազմի հերոս, մայոր, ԵԿՄ անդամ։


== Կենսագրություն ==
Էդուարդ Ալեքսանյանը ծնվել է 1955 թվականի ապրիլի 16-ին, Սիսիան քաղաքում։ 1961-1970 թվականներին սովորել է Դաստակերտ ավանի միջնակարգ դպրոցում։ Միջնակարդ դպրոցն ավարտելուց հետո 1970-1974 թվականներին սովորել է  Սիսիանի շինարարական տեխնիկումում։ 1974-1976 թվականներին ծառայել է խորհրդային բանակում։ 1976-1988 թվականներին աշխատել է Սիսիանի ԲՈՒԱՏ ձեռնարկությունում` որպես հերթապահ մեխանիկ։ 1988-1992 թվականներին կամավոր մասնակցել է Սիսիանի շրջանի սահմանների պաշտպանությանը։ 1992 թվականի հոկտեմբերից ծառայության է անցել ՀՀ ՊՆ սահմանապահ զորքերի վարչության թիվ 1 սահմանապահ ջոկատում ։ Մասնակցել է Լաչինի մարդասիրական միջանցքի պաշտպանության մարտական գործողություններին, Զանգելանի, Ֆիզուլիի, Հորադիսի շրջաններում մղվող մարտական գործողություններին։ 1994 թվականին նշանակվել է ՀՀ ՊՆ60913 զորամասի խառը հրետանային դիվիզիոնի հրամանատարի ԱՀՏԱ գծով տեղակալ։ 1997 թվականին սովորել է ՀՀ ՊՆ սպաների որակավորման բարձրացման կենտրոնի բարձրագույն սպայական դասընթացներում։ 2006 թվականին մայորի կոչումով անցել է թոշակի  :


== Մարտական գործողություններ ==
Ապրիլի 3-ի գիշերը լույս 4-ին Մարտակերտում ադրբեջանական կողմը լայնածավալ ռազմական գործողություններ է սկսել սահմանագծում։ Հակառակորդը Մարտակերտի ճանապարհին անօդաչու սարքով ռմբակոծել է Սիսիանի ջոկատի ավտոբուսը։ Այդ ավտոբուսի մեջ է եղել և մահացու վիրավորում ստացել հերոս Էդուարդ Ալեքսանյանը ։


== Պարգևներ ==
Մարշալ Բաղրամյան մեդալ
ՀՀ «Մարտական ծառայություն» մեդալ


== Հուղարկավորություն ==
Հոգեհանգիստը տեղի է ունեցել 2016 թվականի ապրիլի 6-ին ժամը 17:00-ին, իսկ հուղարկավորությունը՝ 2016 թվականի ապրիլի 7-ին, ժամը 14:00-ին Սիսիան քաղաքում։


== Ծանոթագրություններ ==


== Արտաքին հղումներ ==
Էդուարդ Ալեքսանյան
ՀՈՂԻՆ ՀԱՆՁՆՎԵՑ ՆԱԵՎ ԶՈՀՎԱԾ ԱԶԱՏԱՄԱՐՏԻԿ ԷԴՈՒԱՐԴ ԱԼԵՔՍԱՆՅԱՆԻ ԴԻՆ
Էլլո

Էլլո (իտալերեն՝ Ello), կոմունա Իտալիայի Լոմբարդիա մարզի Լեքո գավառում։ Բնակչության թիվը կազմում է 1241 մարդ 2008 թվականի մարդահամարի տվյալների, բնակչության խտությունը կազմում է 555 մարդ/կմ²։ Զբաղեցնում է՝ 2 կմ² տարածք։ Հեռախոսի կոդ՝ 0341։ Փոստային ինդեքս՝ 23848։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հերախոս՝ 0341 576164
Էլեկտրոնային փոստ։ info@comune.ello.lc.it
Պաշտոնականկայք։ http://www.comune.ello.lc.it/


== Արտաքին հղումներ ==
Պաշտոնական կայք(իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Միխլյաևի տուն

Միխլյաևի տուն (թաթ.՝ Михляев йорты), Կազանի ամենահին քարե շենքերից մեկն է։ Սահմանակից է Պետրոպավլովսկի տաճարին։ Անվանվել է սեփականատիրոջ` առևտրական Իվան Աֆանասևիչ Միխլյաևի (Միկլյաև)  պատվին։ Գտնվում է Կազանի Մուսա Ջալիլի 19 հասցեում (բակում)։


== Պատմություն ==
17-րդ դարի վերջում 18-րդ դարի կեսերին առևտրական Միխլյաևի (Միկլյաև) պալատները Կազանի ամենաներկայանալի բնակելի շենքերն էին։ Քաղաքի լեգենդի համաձայն` 1722 թվականին այնտեղ է կանգ առել ռուս կայսր Պետրոս I և տոնել իր 50-ամյակը։
1728 թվականին շենքն անցել է Ի. Ա. Դրյաբլովին։ 1774 թվականից գտնվել է քաղաքի ենթակայության ներքո, այն զբաղեցրել են պետական ​​հաստատություններ և վարձակալներ։ 1895 թվականին նախատեսվել է պալատում բացել է քաղաքային թանգարան։
Այժմ շենքը գտնվում է Թաթարստանի մշակութային ժառանգության կենտրոնի պետական ​​գանձարանի հաշվեկշռում։ Խիստ վասված շենքը վերականգնվում է։ 


== Ճարտարաետություն ==

Պալատի ստորին քարե հարկը, հավանաբար հայտնվել է 17-րդ դարի վերջում 18-րդ դարի սկզբում։ Հսկայական պատերով և փոքր պատուհաններով այս հարկը օգտագործվել է կենցաղային գործառույթների համար և հանդիսացել է բնակելի հարկի ներքնահարկը, որն ի սկզբանե փայտից է եղել։ Պալատի երկրորդ հարկը, իր ներկայիս տեսքով, հայտնվել է հավանաբար Պետրոսի I-ի ժամանումից հետո, պատուհանների շրջանակալների ձևավորումը և քիվերը մոտ են հարևանությամբ գտնվող Պետրոպավլովսկյան տաճարի ձևավորմանը, որի շինարարությունը թվագրվում է 1723-1726 թվականներ։
Սկզբում հիմնական (հարավ-արևմտյան) ճակատի կենտրոնում եղել է երկրորդ հարկի առջևի սանդղամուտքը, որի գտնվելու տեղը ընդգխում են երեք պատուհանները` զարդարված բարոկկո ոճով` 18-րդ դարի 2-րդ կես։
Ձևավորմամբ շենքը մոտ է Մոսկվայի բարոկկոյի հուշարձաններին՝ հանդիսանալով դրանց լավագույն օրինակներից։
Հարակից Պետրոպավլովսկյան տաճարի հետ միասին համարվում են Ռուսաստանում այս ոճի լավագույն քաղաքային ճարտարապետական անսամբլներից։


== Գրականություն ==
Памятники архитектуры Казани. В 3-х т., Казань, 1989.


== Պատկերասրահ ==

		
		


== Արտաքին հղումներ ==
Фоторепортаж о спасении дома Михляева (июнь 2016)(չաշխատող հղում)
Описание и фотофиксация дома Михляева в каталоге «Объекты культурного наследия народов Российской Федерации» Archived 2016-03-05 at the Wayback Machine.
Պերեմոգա (գյուղ, Խարկովի շրջան)

Անվան այլ կիրառումների համար տե՛ս՝ ՊերեմոգաՊերեմոգա (ուկրաիներեն՝ Перемога), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1929 թվականին։
2001 թվականի տվյալներով Պերեմոգա գյուղում բնակվում էր 850 մարդ։ Բնակավայրը զբաղեցնում է 0,82 կմ² տարածք։ Բնակչության խտությունը կազմում էր 1036,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յամանտաու

Յամանտաու (բաշկիրերեն՝ Яман тау - բառացի՝ վատ, չար լեռ), Հարավային Ուրալի բարձրագույն գագաթը։
Գտնվում է Բաշկորտոստանի Բելորեցկի շրջանում։ Ձգվում է հյոսիսից արևմուտք։ լայնությունը 3կմ է, երկարությունը՝ 5կմ։ Գագաթներն են Մեծ Յամանտաու (ռուս.՝ Большой Ямантау) (1640մ) և Փոքր Յամանտաու (ռուս.՝ Малый Ямантау) (1510մ)։ Գտնվում է Հարավուրալյան արգելավայրում։
Տեղումների տարեկան միջին քանակը 700-1100մմ է։ Ձյան ծակույթը կազմում է 80-100սմ, տևում է 180-205 օր։ Դրսևորված է լանդշաֆտի բարձր գոտայնությունը։ Միջին ջերմաստիճանը հունվարին-14—(-17) °C է, հոլիսին՝ +9—(+16) °C:


== Տեղանուն ==
Բաշկիրները աշխարհագրական անուններին հատուկ նշանակություն են տվել։ «Չար լեռ» անունը հավանաբար գործածության մեջ է մտել մատնանշելու համար լանջերի թեքությունն ու քարքարոտ լինելը, ինչը խանգարել է հոտերն արածեցնելուն։ Բաշկիրական մի ավանդության համաձայն՝ լեռան վրա սատկել են ձիեր, իսկ լեռան վրա շատ արջեր են եղել։


== Մեժգորիե ==

Յամանտաու լեռան ստորոտից 10կմ արևմուտք գտնվում է Մեժգորիե քաղաքը։ ԱՄՆ-ն արտահայտել է կարծիք, որ Յամանտաուն կարող է օգտագործվել ռազմական նկատառումներով, քանի որ գտնվում է ռազմական փակ քաղաք Մեժգորիեի հարևանությամբ։


== Պատկերասրահ ==


== Գրականություն ==
«Յամանտաու»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Պ. Ի. Ռիչկով. Օրենբուրգյան տեղանուններ, 1762. էջ. 243


== Ծանոթագրություններ ==


== Արտաքին հղումներ ==
Յամանտաու
Ի՞նչ է կատարվում Յամանտաուում
Ուրալի ամենաբարձր լեռան` Յամանտաուի մասին
Յամանտաուի լուսանկարներ
Զբոսաշրջությունը Յամանտաուում
1494

1494 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1494 թվականն է, 
XV դարի 94-րդ տարին։


== Դեպքեր ==
Մայիսի 3՝ Քրիստափոր Կոլումբոսն առաջին անգամ հասնում է Ջամայկա;


== Ծնունդներ ==
Ապրիլի 9՝ Ֆրանսուա Ռաբլե՝ ֆրանսիացի գրող, հումանիստ-երգիծաբան (մ. 1553)
Սեպտեմբերի 12՝ Ֆրանսուա I, Ֆրանսիայի թագավոր (մ. 1547)
Նոյեմբերի 6՝ Սուլեյման I, Օսմանյան սուլթան (մ. 1566)


== Մահեր ==
Օգոստոսի 11՝ Հանս Մեմլինգ, ֆլամանդցի նկարիչ (ծն. 1430)
Ամերիկյան կինոասոցիացիայի վարկանիշների համակարգ

Ամերիկյան կինոասոցիացիայի վարկանիշների համակարգ (անգլ.`Motion Picture Association of America's film-rating system), օգտագործվում է Միացյալ նահանգներում և նրա տարածքներում՝ նշելու տվյալ ֆիլմի թեմատիկան և հարմար լինելը հանդիսատեսի որոշակի խմբերի համար։ Այս համակարգն օգտագործվում է միայն կինոնկարների գնահատման համար։ Հեռուստահաղորդումները և համակարգչային խաղերը գնահատվում են այլ համակարգերով։ Այս գործընթացը կրում է կամավորական բնույթ և չի պարտադրվում օրենքով։ Վարկանիշների համակարգը կոչված է երեխաների համար պատշաճ ֆիլմ ընտրելու հարցում ծնողներին օգնելու։


== Վարկանիշները ==
1990 թ.-ից Ամերիկյան կինոասոցիացիայի վարկանիշների համակարգները հետևյալն են՝


== Արտաքին հղումներ ==
Պաշտոնական կայքը(անգլ.)
Վարկանիշերի համակարգը Ամերիկյան կինոասոցիացիայի կայքում Archived 2013-05-18 at the Wayback Machine.(անգլ.)
Վարկանիշերի համակարգի նկարագրություն(ռուս.)


== Ծանոթագրություններ ==
Սելևինցի

Սելևինցի (ուկրաիներեն՝ Селевинці), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Սելևինցի գյուղում բնակվում էր 340 մարդ։ Բնակավայրը զբաղեցնում է 1,44 կմ² տարածք։ Բնակչության խտությունը կազմում էր 236,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օմեր-Աղալը

Օմեր-Աղալը, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==